Jelaskan Kehidupan awal dan pendidikan dari Mohd Sapuan Salit dalam bahasa melayu

Mohd Sapuan dilahirkan di Kampung Sungai Nibong, Kota Setia, Teluk Intan, Perak pada 25 September 1965. Mendapat pendidikan awal di Sekolah Kebangsaan Sungai Besar, Kota Setia, Teluk Intan, Perak. Kemudian, untuk pendidikan sekolah menengah, beliau bersekolah di Sekolah Menengah Horley Methodist, Teluk Intan, Perak dan Sekolah Menengah Teknik, Persiaran Brash, Ipoh, Perak.

Keputusan SPM beliau yang cemerlang telah memberikan beliau tawaran biasiswa untuk melanjutkan pelajaran di Australia pada tahun 1984 di Brighton High School, Victoria untuk sijil HSC dan kemudian di University of Newcastle, New South Wales. Beliau telah dianugerahkan Ijazah Sarjana Muda Kejuruteraan (Kejuruteraan Mekanikal ) pada tahun 1990 oleh Universiti of Newcastle. Pada tahun 1994, beliau memperoleh Sarjana Sains dalam Reka Bentuk Kejuruteraan di Universiti Loughborough, Leicestershire, United Kingdom . Pada tahun 1998, beliau telah dianugerahkan Doktor Falsafah dalam Kejuruteraan Bahan dari Universiti De Montfort, Leicester, United Kingdom.